Юнкер поиска речите за Брекзит да бъдат превърнати в договори Речите за бъдещите отношения между Великобритания и ЕС трябва да бъдат превърнати в договори и споразумения възможно най - скоро . Това поиска председателят на Европейската комисия Жан - Клод Юнкер , цитиран от " Ройтерс " . Очевидно е , че ние се нуждаем от по - голямо разяснение от Великобритания , ако искаме да постигнем разбирателство за нашите бъдещи отношения " , каза Юнкер на пленарно заседание на Европейския парламент в Страсбург . Докато часовникът отброява , остава една година , сега е време да превърнем речите в договори , да превърнем ангажиментите в споразумения " , добави той . Юнкер подчерта важността на прозрачността и прагматизма на преговорите за Брекзит . По отношение на въпроса за ирландската граница , председателят на ЕК заяви , че Лондон и Брюксел са постигнали съгласие , че не трябва да има " твърда " граница между Ирландия и Северна Ирландия . Споразумението " Добрият петък " ( " Споразумението от Белфаст " ) трябва да бъде запазено във всичките му измерения . . . 27 - те страни членки са непоколебими и единни що се отнася до Ирландия . За нас няма ирландски въпрос , това е европейски въпрос , изтъкна той . Междувременно главният преговарящ на ЕС за Брекзит Мишел Барние заяви пред европарламента , че Великобритания не може да бъде трета държава и да запази облагите на ЕС след напускането си през 2019 г . " Не може да има едновременно статут на трета страна и да настоява за облаги от ЕС " , отсече Барние и добави : " Време е да се изправим пред трудните факти " .